DA er jubileumsåret åpnet! Tusen takk Ordfører Per Kristian Lunden for denne fine åpningstalen.

Mitt navn er Ågot Bugge og jeg er koordinator for Risørhuset og konferansier i kveld.

Velkommen til åpningen av Byjubileet. Velkommen til Jubileumsårets nyttårskonsert.

Eirik Dørsdal har tatt initiativ til å komponere er helt nytt verk for jubileumsåret- for Risør- som heter Horisont. Nå skal vi ha et lyn intervju med Eirik Dørsdal, sånn at når dere går inn i salen så vet der litt mer om konserten og om hva som møter dere senere i kveld.

Men først vil jeg bare si: For et fint publikum vi har! Det er en glede å gå inn i jubileumsåret sammen med dere! I år er også Risørhuset 45 år og våre gjestebøker vitner om et kulturhus som gjennom mange år har servert mange gode kulturopplevelser til Risør befolkningen.

Et kulturhus må ta godt vare på sitt publikum, vi må gi dere gode opplevelser og det tror jeg vi kommer til å gjøre i kveld. Dette blir definitivt et høydepunkt i Risørhusets gjestebok!

I kveld så skal dere oppleve noe ingen har opplevd før. Vi har hatt generalprøve men alle brikkene i dette puslespillet: bilder, tekster, stemmer av en forestilling blir satt sammen rett foran deres øyne om litt over en halvtime.

Mange sier at kunst og kultur gir oss identitet, men jeg tror kanskje i dette tilfelle at det er omvendt; at menneskene som deltar, koret og stemmene deres, Eirik sin oppvekst i Risør, Maris observasjoner rundt om i byen og Oles bilde av landskapet, at menneskene som er med i forestillingen og samspillet har gitt kunsten en skikkelig Risørsk preg.

I kveld får vi servert en hjemmelaget forestilling, en skikkelig Risørsk forestilling - et helt nytt verk for den tiden vi nå lever i. Det synes jeg er kult!

Og med det så ønsker jeg Eirik opp på scenen, så skal jeg si litt om deg mens du kommer opp.

Trompeteren og komponisten Eirik Dørsdal har først og fremst hatt sitt virke på jazzscener utenfor Norge, som i Tyskland, Østerrike og Sveits, i samarbeid med utenlandske, og særlig sveitsiske musikere. Han har studert musikk i Kristiansand og Gøteborg og er nå bosatt i Risør. Et prosjektstipend fra kommunen gav han tid og inspirasjon til å sette sammen kvintetten som han har med seg i kveld. Dørsdal gav ut sitt første solo-album «Hvitt» som bandleder og komponist, i 2022. Dørsdal har spilt, turnert og gitt ut plater med forskjellige band som duoen Picidae, Augur Ensemble og FYM-trioen.

Og i kveld så skal det nye verket hans «Horisont» urpremieres.

Eirik Dørsdal, Er du klar?

1. Hvordan vil du beskrive verket som vi skal høre i kveld?
2. hva har inspirert verket?
3. Hvem har du med deg i dag?

Mari Nymoen

Ole Brodersen

Motettkoret

Kvintetten

1. Har du noen musikalske minner fra din oppvekst i Risør?

Tusen takk, Eirik. Da kan du gå å varme opp.

Både Per Kristian Lunden og kultursjefen vår Anna Stina Næss har jobbet godt for at feiring av dette jubileet skal få et næringsrikt grunnlag og jeg er kjempeglad for at begge to har takket ja til å starte jubileet her på Risørhuset.

Nå inviterer jeg Anna Stina for å holde sin tale og avduke kunstverket.

Ha en hyggelig kveld og et godt jubileum!